Viesytės ežeras
Viesytės ežeras (latv. Viesītes ezers) – ežeras pietryčių Latvijoje, Sėlijoje, Jėkabpilio savivaldybėje, 2 km nuo Viesytės. Telkšo siauroje ledyninės kilmės dauboje, ištįsęs rytų – vakarų kryptimi 7,5 km. Gylis iki 24 m. Krantai aukšti, statūs. Abu ežero galai pelkėti, šiaurinis krantas apaugęs mišku. Ežeras eutrofinis. Išteka Viesytės upė (Nemunėlio intakas). 1962 m. Viesytės ežero vandens lygis pažemintas 0,8 – 1 m, 1975 m. vėl atstatytas.